આયુર્વેદ સારવાર પદ્ધતિનો વિકાસ હજારો વર્ષના અભ્યાસ પછી થયેલ છે. આચાર્ય, ચરક, સુશ્રુત, વાગભટ્ટ જેવા ઘણા મોટા આયુર્વેદ વિદ્વાનોએ હજારો વર્ષ સુધી આયુર્વેદ સારવાર પદ્ધતિ થી ઘણા લોકોનો ઉપચાર કરેલ છે અને કરોડો લોકો ઉપર કરવામાં આવેલ સારવાર ના અનુભવ થી આયુર્વેદ સારવાર શાસ્ત્રના મૂળ સિદ્ધાંત નું નિર્માણ કરેલ છે. આયુર્વેદ માત્ર સારવાર પદ્ધતિ જ નથી, આયુર્વેદ નો અર્થ છે જીવન જીવવાની સાચી રિત. આયુર્વેદ શાસ્ત્ર માં અનેક ગંભીર રોગો ની સારવાર સાથે સાથે દિવસે દિવસે જીવનમાં આપણા આરોગ્યનું રક્ષણ માટે કેવી રીતે આહાર વિહાર કરવો જોઈએ તેનું સંપૂર્ણ જ્ઞાન આપવામાં આવેલ છે.